PMIndiaData/PMIndiaSum huggingface dataset:
તમિલનાડુના મુખ્યમંત્રી પ્રધાનમંત્રીને મળ્યા

તમિલનાડુના મુખ્યમંત્રી શ્રી પનીરસેલ્વમ આજે પ્રધાનમંત્રી શ્રી નરેન્દ્ર મોદીને મળ્યા હતા. બંને વચ્ચે થયેલી બેઠકમાં સુપ્રીમ કોર્ટે જલ્લીકટ્ટુ પર મૂકેલા પ્રતિબંધની ચર્ચા થઈ હતી. જ્યારે પ્રધાનમંત્રીએ જલ્લિકટ્ટુના સાંસ્કૃતિક મહlત્વનો સ્વીકાર કર્યો હતો, ત્યારે તેમણે આ બાબત ન્યાયાલયમાં વિચારાધિન હોવાનું નોંધ્યું હતું. કેન્દ્ર સરકારે રાજ્ય સરકારના તમામ પગલાને સાથસહકાર આપવાની ખાતરી આપી છે. પ્રધાનમંત્રીએ મુખ્યમંત્રીને એવી ખાતરી પણ આપી હતી કે રાજ્ય સરકારને દુષ્કાળની સ્થિતિનો સામનો કરવા શક્ય તમામ સહાય પૂરી પાડવામાં આવશે અને કેન્દ્ર સરકારની ટીમ ટૂંક સમયમાં રાજ્યમાં નીમવામાં આવશે.
પ્રધાનમંત્રીએ તેલંગાણાના રામાગુંડમ ખાતે રૂપિયા 9500 કરોડથી વધુના મૂલ્યની બહુવિધ પરિયોજનાનો શિલાન્યાસ કર્યો અને રાષ્ટ્રને લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે તેલંગાણાના રામાગુંડમ ખાતે રૂપિયા 9500 કરોડથી વધુના મૂલ્યની બહુવિધ વિકાસલક્ષી પરિયોજનાઓનો શિલાન્યાસ કર્યો હતો અને વિવિધ યોજનાઓનું રાષ્ટ્રને લોકાર્પણ કર્યું હતું. અગાઉ, આજના દિવસમાં જ પ્રધાનમંત્રીએ રામાગુંડમ ફર્ટિલાઇઝર્સ એન્ડ કેમિકલ્સ લિમિટેડ (
પ્રધાનમંત્રી આંદામાન અને નિકોબાર દ્વિપસમૂહોની મુલાકાત લેશે

પ્રધાનમંત્રી શ્રી નરેન્દ્ર મોદી 29 અને 30મી ડિસેમ્બર, 2018ના રોજ આંદામાન નિકોબાર દ્વિપસમૂહોની મુલાકાત લેશે. પ્રધાનમંત્રી 29મી ડિસેમ્બરની સંધ્યાએ પોર્ટ બ્લેર પહોંચશે. 30મી ડિસેમ્બરના રોજ પ્રધાનમંત્રી કાર નિકોબાર ખાતે સુનામી સ્મારકની મુલાકાતે જશે. તેઓ સ્મારક ખાતે પુષ્પાંજલિ અર્પણ કરશે અને ‘વોલ ઑફ લોસ્ટ સોલ્સ’ પાસે મીણબત્તી પ્રગટાવશે. તેઓ એરોંગ ખાતે આઈટીઆઈનું ઉદઘાટન કરશે અને કેટલાક ઇન્ફ્રાસ્ટ્રક્ચર પ્રોજેક્ટનો શિલાન્યાસ કરશે. અહિં તેઓ એક જાહેર સભાને સંબોધન પણ કરશે. ત્યાર બાદ તે દિવસે પ્રધાનમંત્રી પોર્ટ બ્લેર ખાતે શહિદ કોલમ પર પુષ્પાંજલિ અર્પણ કરશે. તેઓ શહેરની સેલ્યુલર જેલની પણ મુલાકાત લેશે. પ્રધાનમંત્રી સાઉથ પોઈન્ટ પોર્ટ બ્લેર ખાતે હાઈમાસ્ટ ધ્વજ ફરકાવશે. તેઓ પોર્ટ બ્લેરનાં મરીના પાર્ક ખાતે નેતાજીની પ્રતિમાને પુષ્પાંજલિ અર્પણ કરશે. નેતાજી સ્ટેડિયમ ખાતે પ્રધાનમંત્રી સ્મૃતિ ટપાલ ટીકીટ, સિક્કો અને નેતાજી સુભાષચંદ્ર બોઝ દ્વારા ભારતની ભૂમિ પર સૌપ્રથમ વાર તિરંગો લહેરાવવાની 75મી જયંતિની ઉજવણીના ઉપલક્ષ્યમાં ફર્સ્ટ ડે કવર પણ પ્રસિદ્ધ કરશે. તેઓ આંદામાન અને નિકોબાર દ્વિપસમૂહો માટે ઇનોવેશન અને સ્ટાર્ટ અપ નીતિઓની જાહેરાત પણ કરશે. તેઓ આ પ્રસંગે એક 7 મેગા વૉટના સોલાર પાવર પ્લાન્ટ અને સોલાર વિલેજનું ઉદઘાટન કરશે. તેઓ અનેક વિકાસ કાર્યોનો શિલાન્યાસ પણ કરાવશે. પ્રધાનમંત્રી જાહેરસભાને સંબોધન કરશે.
પ્રધાનમંત્રીએ રસીકરણ અભિયાન માટે ડોકટરો, નર્સો અને આરોગ્ય સંભાળ કાર્યકરોની ભૂમિકાની પ્રશંસા કરી

પ્રધાનમંત્રી શ્રી નરેન્દ્ર મોદીએ રસીકરણ અભિયાનના 1 વર્ષ પૂરા થવા પર રસીકરણ અભિયાન સાથે સંકળાયેલા દરેક વ્યક્તિને સલામ કરી છે. પ્રધાનમંત્રીએ રસીકરણ અભિયાન માટે ડોકટરો, નર્સો અને આરોગ્ય સંભાળ કર્મીઓની ભૂમિકાની પ્રશંસા કરી છે. તેમણે એમ પણ કહ્યું કે ભારતના રસીકરણ કાર્યક્રમે કોવિડ-19 સામેની લડાઈમાં મોટી તાકાત ઉમેરી છે. " …
પરિણિત મુસ્લિમ મહિલાઓના હક્કોની સુરક્ષા

પ્રધાનમંત્રી શ્રી નરેન્દ્ર મોદીના નેતૃત્વમાં એનડીએ સરકારનું મુખ્ય સૂત્ર છે સૌનો સાથ, સૌનો વિકાસ, સૌનો વિશ્વાસ. લોકોને કરેલા વાયદામાંથી વધુ એકને પૂર્ણ કરતા મંત્રીમંડળની બેઠકમાં મુસ્લિમ મહિલા (લગ્નના હક્કોની સુરક્ષા) વિધેયક 2019ને મંજૂરી આપવામાં આવી છે. આ વિધેયક મુસ્લિમ મહિલાઓ (લગ્નના હક્કોની સુરક્ષા) બીજો વટહુકમ, 2019 (વર્ષ 2019ના વટહૂકમ નં-4) નું સ્થાન લેશે. અસરઃ આ વિધેયકને કારણે મુસ્લિમ મહિલાઓને જાતિય સમાનતા અને જાતિય ન્યાય પ્રાપ્ત થશે. આ વિધેયક લગ્ન કરેલી મુસ્લિમ મહિલાઓના હક્કોની પણ સુરક્ષા કરશે. ‘તલાક-એ બિદાત’થી તેમના પતિઓ મારફતે અપાતા છૂટાછેડા સામે પણ રક્ષણ આપશે. આ વિધેયકને સંસદના આગામી સત્રમાં રજૂ કરવામાં આવશે. ફલિત અસરોઃ • આ વિધેયકથી ત્રિપલ તલાકની પ્રથા રદ અને ગેરકાયદેસર ગણાશે • આ વિધેયકથી ત્રિપલ તલાક ત્રણ વર્ષની જેલ અને દંડને પાત્ર કાયદો બનશે • આ કાયદા હેઠળ લગ્ન કરેલ મુસ્લિમ મહિલા પોતાના માટે તથા પોતાના આશ્રિત બાળક માટે ભરણપોષણ મેળવવા હકદાર બને છે. • આ વિધેયક મારફતે આ ગુનાને ફરિયાદપાત્ર ગુનો બનાવવાની દરખાસ્ત ધરાવે છે અને જેના પર તલાક લાદવામાં આવે છે તે લગ્ન કરેલી મુસ્લિમ મહિલા અથવા તેની સાથે લોહીનો સંબંધ ધરાવતી અથવા તો લગ્નને કારણે સંબંધ ધરાવતી વ્યક્તિ જો ફરજ પરના પોલિસ અધિકારીને આ પ્રકારનો ગુનો કર્યાની માહિતી આપે તો તેની સામે ગુનો નોંધવામાં આવશે. • જે વિવાહિત મુસ્લિમ મહિલાને તલાક આપવામાં આવ્યા છે તેના કહેવાથી મેજીસ્ટ્રેટની અનુમતિ દ્વારા આ ગુનામાં માંડવાળ કરી શકશે. • આ વિધેયકથી, આરોપીને મેજીસ્ટ્રેટ દ્વારા જામીન ઉપર છોડવામાં આવે તે પહેલાં જે મુસ્લિમ મહિલા પર તલાક લાગુ કરવામાં આવ્યા છે તે મહિલાને સાંભળવાની તક પ્રાપ્ત થશે. મુસ્લિમ મહિલા (લગ્નથી મળેલા હક્કો) વિધેયક 2019 એ મુસ્લિમ મહિલાઓ (લગ્નના હક્કોની સુરક્ષા) બીજો વટહુકમ, 2019 (વર્ષ 2019ના વટહૂકમ નં-4) ના સમાન પ્રકારની વિગતો ધરાવે છે.
કેબિનેટે “ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઇકોસિસ્ટમના વિકાસ માટેના કાર્યક્રમ”માં ફેરફારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઇકોસિસ્ટમના વિકાસ માટેના કાર્યક્રમમાં નીચેના ફેરફારોને મંજૂરી આપી છે: ભારતમાં સેમિકન્ડક્ટર ફેબ્સની સ્થાપના માટેની યોજના હેઠળ તમામ ટેક્નોલોજી નોડ્સ માટે પરી-પાસુ ધોરણે પ્રોજેક્ટ ખર્ચના 50%ની નાણાકીય સહાય. ડિસ્પ્લે ફેબ્સ સેટ કરવા માટેની યોજના હેઠળ પરી-પાસુ ધોરણે પ્રોજેક્ટ ખર્ચના 50%ની નાણાકીય સહાય. ભારતમાં કમ્પાઉન્ડ સેમિકન્ડક્ટર્સ/સિલિકોન ફોટોનિક્સ/સેન્સર્સ ફેબ અને સેમિકન્ડક્ટર એટીએમપી/ઓએસએટી સવલતોની સ્થાપના માટેની યોજના હેઠળ પારિ-પાસુના ધોરણે મૂડી ખર્ચના 50% ની નાણાકીય સહાય. વધુમાં, યોજના હેઠળની લક્ષ્ય તકનીકોમાં ડિસ્ક્રીટ સેમિકન્ડક્ટર ફેબ્સનો સમાવેશ થશે. સંશોધિત પ્રોગ્રામ હેઠળ, સેમિકન્ડક્ટર ફેબ્સની સ્થાપના માટે તમામ ટેક્નોલોજી નોડ્સ પર પ્રોજેક્ટ ખર્ચના 50% નો એકસમાન નાણાકીય સહાય પ્રદાન કરવામાં આવશે. કમ્પાઉન્ડ સેમિકન્ડક્ટર્સ અને અદ્યતન પેકેજિંગની વિશિષ્ટ તકનીક અને પ્રકૃતિને જોતાં, સંશોધિત પ્રોગ્રામ કમ્પાઉન્ડ સેમિકન્ડક્ટર્સ / સિલિકોન ફોટોનિક્સ / સેન્સર્સ / ડિસ્ક્રીટ સેમિકન્ડક્ટર ફેબ્સ અને
પ્રધાનમંત્રીએ જગમોહન દાલમિયાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભારતીય ક્રિકેટ કન્ટ્રોલ બોર્ડ (બીસીસીઆઈ)ના પૂર્વ અધ્યક્ષ શ્રી જગમોહન દાલમિયાના નિધન પર શોક વ્યક્ત કર્યો છે. તેમણે કહ્યું કે “આ દુઃખના સમયમાં મારી સંવેદનાઓ શ્રી જગમોહન દાલમિયના પરિવાર સાથે છે. ઈશ્વર તેમની આત્માને શાંતિ આપે.”
પ્રધાનમંત્રી 10મી સપ્ટેમ્બરે ‘સેન્ટર- સ્ટેટ સાયન્સ કોન્ક્લેવ’નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 10મી સપ્ટેમ્બરે સવારે 10:30 વાગ્યે વીડિયો કોન્ફરન્સિંગ દ્વારા કેન્દ્ર-રાજ્ય વિજ્ઞાન પરિષદનું ઉદ્ઘાટન કરશે. પ્રધાનમંત્રી આ પ્રસંગે સભાને પણ સંબોધન કરશે. દેશમાં નવીનતા અને ઉદ્યોગસાહસિકતાને સરળ બનાવવાના પ્રધાનમંત્રીના અવિરત પ્રયાસોને અનુરૂપ, તેના પ્રકારનો પ્રથમ કોન્ક્લેવ, સહકારી સંઘવાદની ભાવનામાં – મજબૂત વિજ્ઞાન, તકનીક અને નવીનતા (
નાગપુરની નેશનલ ડિઝાસ્ટર રિસ્પોન્સ ફોર્સ એકેડમી ખાતે સિનિયર વહીવટી ગ્રેડ (એસએજી)માં ડાયરેક્ટરની એક પોસ્ટ ઉભી કરવા કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ મળેલી કેન્દ્રિય કેબિનેટે નેશનલ ડિઝાસ્ટર રિસ્પોન્સ ફોર્સ એકેડમી, નાગપુર ખાતે એક સિનિયર વહીવટી ગ્રેડ (એસએજી)ના ડાયરેક્ટરની એક (01) પોસ્ટ ઉભી કરવા માટેની કેન્દ્રના ગૃહ મંત્રાલયના પ્રસ્તાવને મંજૂર રાખ્યો હતો. એનડીઆરએફ એકેડમી ખાતે ડાયરેક્ટરની આ જગ્યાની રચનાથી આ સંસ્થાના આદેશ અને અંકુશ એક વરિષ્ઠ અને અનુભવી અધિકારી પાસે સુનિશ્ચિત થશે જે ખાસ હેતુ માટે સંસ્થાને આદળ ધપાવશે અને તેનું સંચાલન કરશે. આ એકેડમી દર વર્ષે એનડીઆરએફ, એસડીઆરએફ,
પ્રધાનમંત્રી 5મી સપ્ટેમ્બરે રાષ્ટ્રીય પુરસ્કાર, 2022ના વિજેતા શિક્ષકો સાથે વાર્તાલાપ કરશે

પ્રધાનમંત્રી શ્રી નરેન્દ્ર મોદી શિક્ષક દિન નિમિત્તે, 5મી સપ્ટેમ્બર, 2022ના રોજ સાંજે 4:30 વાગ્યે 7 લોક કલ્યાણ માર્ગ પર 2022ના રાષ્ટ્રીય પુરસ્કારોના વિજેતા શિક્ષકો સાથે વાર્તાલાપ કરશે. શિક્ષકોને રાષ્ટ્રીય પુરસ્કારો આપવાનો હેતુ દેશના કેટલાક શ્રેષ્ઠ શિક્ષકોના અનન્ય યોગદાનની ઉજવણી અને સન્માન કરવાનો છે જેમણે તેમની પ્રતિબદ્ધતા અને સખત મહેનત દ્વારા માત્ર શાળાના શિક્ષણની ગુણવત્તામાં સુધારો કર્યો નથી પરંતુ તેમના વિદ્યાર્થીઓના જીવનને પણ સમૃદ્ધ બનાવ્યું છે. શિક્ષકોને રાષ્ટ્રીય પુરસ્કાર પ્રાથમિક અને માધ્યમિક શાળાઓમાં કામ કરતા ગુણવાન શિક્ષકોને જાહેર માન્યતા આપે છે. આ વર્ષે એવોર્ડ માટે, સખત અને પારદર્શક ઓનલાઈન થ્રી સ્ટેજ પ્રક્રિયા દ્વારા દેશભરમાંથી 45 શિક્ષકોની પસંદગી કરવામાં આવી છે.
દેવઘર એરપોર્ટના ઉદ્ઘાટન પ્રસંગે પ્રધાનમંત્રી શ્રીના સંબોધનનો મૂળપાઠ

ઝારખંડના રાજ્યપાલ શ્રી રમેશ બૈસજી, મુખ્યમંત્રી શ્રી હેમંત સોરેન જી, કેન્દ્રીય મંત્રીમંડળમાં મારા સાથી શ્રી જ્યોતિરાદિત્ય સિંધિયાજી, ઝારખંડ સરકારના મંત્રીઓ, સાંસદ નિશિકાંતજી, અન્ય સાંસદો અને ધારાસભ્યો, મહિલાઓ અને સજ્જનો, બાબાના ધામમાં આવીને દરેકનું મન ખુશ થઈ જાય છે. આજે આપણને સૌને દેવઘરથી ઝારખંડના વિકાસને વેગ આપવાનું સૌભાગ્ય મળ્યું છે. બાબા વૈદ્યનાથના આશીર્વાદથી આજે 16 હજાર કરોડથી વધુના પ્રોજેક્ટનું ઉદ્ઘાટન અને શિલાન્યાસ કરવામાં આવ્યો છે. આ ઝારખંડની આધુનિક કનેક્ટિવિટી, ઊર્જા, આરોગ્ય, વિશ્વાસ અને પર્યટનને ઘણું પ્રોત્સાહન આપશે. આપણે બધાએ લાંબા સમયથી દેવઘર એરપોર્ટ અને દેવઘર
‘વૃદ્ધિ અને મહત્વાકાંક્ષી અર્થવ્યવસ્થા માટે ધિરાણ’ પર પોસ્ટ-બજેટ વેબિનારમાં પીએમના સંબોધનનો મૂળપાઠ

નમસ્કાર, મારા તમામ મંત્રીમંડળના સાથીદારો, નાણા અને અર્થતંત્રના નિષ્ણાતો, હિસ્સેદારો, મહિલાઓ અને સજ્જનો! સૌ પ્રથમ, આંતરરાષ્ટ્રીય મહિલા દિવસ, આપ સૌને શુભેચ્છાઓ અને એ પણ ગર્વની વાત છે કે આજે જ્યારે આપણે બજેટના સંદર્ભમાં ચર્ચા કરી રહ્યા છીએ, ત્યારે ભારત જેવા વિશાળ દેશના નાણામંત્રી પણ એક મહિલા છે, જેમણે આ વખતે દેશનું મોટું પ્રગતિશીલ બજેટ આપ્યું છે. સાથીઓ, 100 વર્ષમાં સૌથી મોટી મહામારી વચ્ચે, ભારતની અર્થવ્યવસ્થા ફરી ઝડપ પકડી રહી છે. તે આપણા આર્થિક નિર્ણયોનું પ્રતિબિંબ છે અને આપણા અર્થતંત્રનો મજબૂત પાયો છે. આ બજેટમાં, સરકારે ઝડપી વૃદ્ધિની આ ગતિને ચાલુ રાખવા માટે ઘણા પગલાં લીધાં છે. વિદેશી મૂડીના પ્રવાહને પ્રોત્સાહિત કરીને, ઇન્ફ્રાસ્ટ્રક્ચર રોકાણ પર ટેક્સ ઘટાડીને,
પ્રધાનમંત્રીએ રાષ્ટ્રપતિ હસન રુહાનીને પુનઃ ચૂંટાવવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઇરાનના રાષ્ટ્રપતિ હસન રુહાનીને પુનઃ ચૂંટાવવા બદલ અભિનંદન આપ્યા છે. પ્રધાનમંત્રીએ કહ્યું હતું કે, “મારા મિત્ર રાષ્ટ્રપતિ હસન રુહાનીને પુનઃ ચૂંટાવવા બદલ હૃદયપૂર્વકનાં અભિનંદન. ઇરાન રાષ્ટ્રપતિ હસન રુહાનીના ગતિશીલ નેતૃત્વ હેઠળ નવી ઊંચાઈ હાંસલ કરશે. ઇરાન સાથે વિશેષ સંબંધને મજબૂત કરવા ભારત પ્રતિબદ્ધ રહેશે.”
મંત્રીમંડળે રાષ્ટ્રીય નાણાકીય સૂચના સત્તામંડળની સ્થાપના કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે રાષ્ટ્રીય નાણાકીય સૂચના સત્તામંડળ (એનએફઆરએ)ની સ્થાપના કરવાની અને એનએફઆરએ માટે અધ્યક્ષનું એક પદ, પૂર્ણકાલિન સભ્યોનાં ત્રણ પદ અને એનએફઆરએ માટે સચિવનાં એક પદનાં પ્રસ્તાવને મંજૂરી પ્રદાન કરી છે. આ નિર્ણયનો ઉદ્દેશ એનએફઆરએની સ્થાપના ઓડિટિંગ વ્યવસાયનાં સ્વતંત્ર નિયમનકાર તરીકે કરવાનો છે, જે કંપની ધારા, 2013 દ્વારા થયેલા પરિવર્તનોમાં એક છે. નાણાકીય સંબંધિત સ્થાયી સમિતિની વિશિષ્ટ ભલામણો (તેનો 21મો અહેવાલ)માં આ જોગવાઈ સામેલ કરવાની હતી. અસર: આ નિર્ણયથી વિદેશ/દેશમાં રોકાણમાં સુધારો કરવામાં, આર્થિક વિકાસમાં વૃદ્ધિ મેળવવા, આંતરરાષ્ટ્રીય પદ્ધતિઓને અનુરૂપ વેપારનાં વૈશ્વિકરણને મંજૂરી તથા ઓડિટિંગ વ્યવસાયનાં સતત વિકાસમાં સહાયતા મળશે. અધિકાર ક્ષેત્ર: કાયદાની કલમ 132 અંતર્ગત ચાર્ટર્ડ એકાઉન્ટન્ટ્સ અને તેમની કંપનીઓની તપાસ કરવા માટે એનએફઆરએનાં કાર્યક્ષેત્રમાં સૂચીબદ્ધ કંપનીઓ અને મોટી બિન-સૂચીબદ્ધ કંપનીઓને લાવવાની છે, જે નિયમોમાં નિર્ધારિત અપેક્ષાને અનુરૂપ નથી. કેન્દ્ર સરકાર આ પ્રકારનાં એકમોની તપાસ માટે પણ કહી શકે છે, જે જાહેર હિત અંતર્ગત હોય. ચાર્ટર્ડ એકાઉન્ટન્ટ ધારા, 1949ની જોગવાઈઓ અનુસાર, આઈસીએઆઈની નિયમનકાર તરીકેની ભૂમિકા સામાન્ય રીતે તેનાં સભ્યો અને પ્રાઇવેટ લિમિટેડ કંપનીઓ સાથે સંબંધિત ઓડિટનાં સંબંધમાં વિશેષ સ્વરૂપે જાહેર થશે તથા પ્રારંભિક મર્યાદાની સીમાથી નીચે જાહેર બિન-સૂચીબદ્ધ કંપનીઓનાં નિયમોમાં અધિસૂચિત કરવામાં આવશે. પ્રાઇવેટ લિમિટેડ કંપનીઓ, પ્રસ્તાવિત પ્રારંભિક મર્યાદા હેઠળ બિન-સૂચીબદ્ધ સરકારી કંપનીઓ અને આ કંપનીઓનાં ઓડિટનાં સંબંધમાં ગુણવત્તા સમીક્ષા બોર્ડ (ક્યુઆરબી) ગુણવત્તાયુક્ત ઓડિટ પણ ચાલુ રાખશે, જે એનએફઆરએ દ્વારા ક્યુઆરબીનું પ્રતિનિધિત્વ કરી શકે છે. ઉપરાંત આઇસીએઆઈ એનએફઆરએને તેની ભલામણો કરીને એકાઉન્ટિંગ અને ઓડિટિંગનાં ધારાધોરણોનાં સંબંધમાં તેની સલાહકારક ભૂમિકા નિભાવવાનું અને નીતિઓ ઘડવાનું ચાલુ રાખશે. પૃષ્ઠભૂમિઃ એકાઉન્ટિંગમાં કૌભાંડોને ધ્યાનમાં રાખીને વિશ્વમાં વિવિધ કાર્યક્ષેત્રોમાં અનુભવવામાં આવલી જરૂરિયાતો માટે એનએફઆરએની સ્થાપનાની જરૂર નથી, જેનો ઉદ્દેશ તેનું નિયમન કરતી વ્યવસ્થા ઉપરાંત સ્વતંત્ર નિયમનકારોને સ્થાપિત કરવાનો અને એકાઉન્ટિંગ માપદંડો લાગુ કરવાનો, એકાઉન્ટિંગ પરીક્ષાની ગુણવત્તા અને એકાઉન્ટ પરીક્ષા લેતી કંપનીઓની સ્વતંત્રતાને સુદ્રઢ બનાવવાનો છે. એટલે કંપનીઓની નાણાકીય સ્થિતિને પ્રકટ કરવામાં રોકાણકાર અને સરકારી તંત્રનો વિશ્વાસ વધારવાનો છે.
મંત્રીમંડળે અમૃતસર, બોધગયા, નાગપુર, સમ્બલપુર, સિરમૌર, વિશાખાપટ્ટનમ અને જમ્મુ સ્થિત સાત નવા આઈઆઈએમનાં સ્થાયી સંકુલોની સ્થાપના અને એનાં સંચાલનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે અમૃતસર, બોધગયા, નાગપુર, સમ્બલપુર, સિરમૌર, વિશાખાપટ્ટનમ અને જમ્મુ સ્થિત સાત નવા આઈઆઈએમનાં સ્થાયી સંકુલોની સ્થાપના અને તેનાં સંચાલન તથા કુલ રૂ. 3775.42 કરોડનાં પુનરાવર્તિત ખર્ચ (રૂ. 2999.96 બિનપુનરાવર્તિત ખર્ચ અને રૂ. 775.46 કરોડ પુનરાવર્તિત ખર્ચ)ને મંજૂરી આપવામાં આવી છે. આ આઈઆઈએમની સ્થાપના વર્ષ 2015-16/2016-17માં કરવામાં આવી હતી. હાલ આ સંસ્થાઓ કામચલાઉ કે અસ્થાયી સંકુલોમાં કામ કરી રહી છે. કુલ રૂ. 3775.42 કરોડનો ખર્ચ થવાનો અંદાજ મૂકવામાં આવ્યો છે, જેમાંથી રૂ. 2804.09 કરોડ આ સંસ્થાઓનાં સ્થાયી સંકુલોનાં નિર્માણ પર ખર્ચ કરવામાં આવશે, જેનું વિવરણ નીચે મુજબ છેઃ- ક્રમ આઈઆઈએમનું નામ રકમ (કરોડ રૂપિયામાં) 1 આઈઆઈએમ અમૃતસર 348.31 2 આઈઆઈએમ બોધગયા 411.72 3 આઈઆઈએમ નાગપુર 379.68 4 આઈઆઈએમ સમ્બલપુર 401.94 5 આઈઆઈએમ સિરમૌર 392.51 6 આઈઆઈએમ વિશાખાપટ્ટનમ 445.00 7 આઈઆઈએમ જમ્મુ 424.93 આમા દરેક આઈઆઈએમનું નિર્માણ 60384 ચોરસ મીટરનાં ક્ષેત્રફળ પર થશે, જેમાંથી દરેક આઈઆઈએમમાં 600 વિદ્યાર્થીઓ માટે સંપૂર્ણ માળખાગત સુવિધાઓ ઉપલબધ થશે. આ સંસ્થાઓને 5 વર્ષ માટે દર વર્ષે વિદ્યાર્થીદીઠ રૂ. 5 લાખની મંજૂરી આપવામાં આવી છે. ત્યારપછી આ સંસ્થાઓ પોતાનાં સંચાલનનો ખર્ચ/જાળવણીનો ખર્ચ આંતરિક આવકમાંથી પ્રાપ્ત ધનભંડોળમાંથી કરશે એવી આશા છે. આ સંસ્થાઓનાં સ્થાયી સંકુલોનું નિર્માણ જૂન, 2021 સુધી પૂરું થઈ જશે. આ સાથે તમામ 20 આઈઆઈએમની પાસે પોતાનું સ્થાયી સંકુલ થઈ જશે. આઈઆઈએમ વિદ્યાર્થીઓને શિક્ષણ પ્રદાન કરશે, જેથી એ વ્યાવસાયિક મેનેજર બની શકે. આ મંજૂરીથી દેશનાં આર્થિક અને ઔદ્યોગિક વિકાસને પ્રોત્સાહન મળશે.
પ્રધાનમંત્રીએ ભારતમાં રસીકરણ અભિયાનની પ્રગતિની સમીક્ષા કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે ભારતમાં ચાલી રહેલા રસીકરણ અભિયાનમાં થયેલી પ્રગતિની સમીક્ષા માટે એક ઉચ્ચ સ્તરીય બેઠકનું આયોજન કરવામાં આવ્યું હતું. અધિકારીઓએ રસીકરણ કવાયતના વિવિધ પાસાઓ અંગે વિગતવાર પ્રેઝન્ટેઝન રજૂ કર્યું હતું. પ્રધાનમંત્રીને હાલમાં રસીની ઉપલબ્ધતા અને તેમાં વધારો કરવા માટેની ભાવિ રૂપરેખાની માહિતી આપવામાં આવી હતી. વિવિધ રસી ઉત્પાદકોને ઉત્પાદનમાં વધારો કરવામાં મદદરૂપ થવા માટે લેવામાં આવેલા વિવિધ પગલાં વિશે પણ તેમને માહિતી આપવામાં આવી હતી. ભારત સરકાર રસીના ઉત્પાદકો સાથે સક્રીય રીતે કામ કરી રહી છે અને તેમને ઉત્પાદન એકમો વધારવાની સુવિધા આપવા, નાણાકીય સહાય કરવા અને કાચા માલના પૂરવઠાના સંદર્ભમાં મદદ કરી રહી છે. પ્રધાનમંત્રીએ આરોગ્ય સંભાળ કર્મચારીઓ તેમજ અગ્ર હરોળના કર્મચારીઓના રસીકરણ કવરેજની સ્થિતિની સમીક્ષા કરી હતી. તેમણે 45 વર્ષથી વધારે ઉંમરના તેમજ 18 થી 45 વર્ષ સુધીના વયજૂથમાં લોકોના રસીકરણની સ્થિતિ પણ જાણી હતી. પ્રધાનમંત્રીએ વિવિધ રાજ્યોમાં રસીકરણ કવરેજની સ્થિતિ વિશે પણ માહિતી મેળવી હતી. પ્રધાનમંત્રીએ નિર્દેશો આપ્યા હતા કે, રસીના બગાડની સંખ્યા હજુ પણ વધારે છે અને તેને ઘટાડવા માટે પગલાં લેવાની જરૂર છે. અધિકારીઓએ રસીકરણની પ્રક્રિયા લોકો માટે વધુ અનુકૂળ બનાવવા માટે ટેકનોલોજીના મોરચે લેવામાં આવેલા વિવિધ પગલાં વિશે પ્રધાનમંત્રીને માહિતી આપી હતી. અધિકારીઓએ પ્રધાનમંત્રીને માહિતી આપી હતી કે, રાજ્યોને રસીની ઉપલબ્ધતા અંગે આગોતરી માહિતી આપવામાં આવે છે. તેમણે પ્રધાનમંત્રીને એવી પણ માહિતી આપી હતી કે, આ માહિતી જિલ્લા સ્તરે સુધી પહોંચડવા માટે રાજ્યોને કહેવામાં આવ્યું છે જેથી લોકોને કોઇપણ પ્રકારે અગવડ પડે નહીં. સંરક્ષણ મંત્રી, ગૃહ મંત્રી, નાણાં મંત્રી, વાણિજ્ય અને ઉદ્યોગ મંત્રી, માહિતી અને પ્રસારણ મંત્રી, પ્રધાનમંત્રીના અગ્ર સચિવ, કેબિનેટ સચિવ, આરોગ્ય સચિવ અને અન્ય મહત્વપૂર્ણ અધિકારીઓએ પણ આ બેઠકમાં ભાગ લીધો હતો.
અમે ગુરુ સાહેબોના વિઝનને સાકાર કરવા માટે કામ કરતા રહીશું: પ્રધાનમંત્રીશ્રી

પ્રધાનમંત્રી શ્રી નરેન્દ્ર મોદીએ આજે હેમકુંડ સાહિબ રોપવે વિશે તેમના આનંદદાયી અને માયાળુ શબ્દો માટે જથ્થેદાર શ્રી અકાલ તખ્ત સાહિબ, અગ્રણી આધ્યાત્મિક વ્યક્તિત્વો સહિત શીખ સમુદાયના આદરણીય સભ્યોનો આભાર માન્યો હતો. તેમણે સંગતને ગુરુ સાહેબોના વિઝનને પરિપૂર્ણ કરવા માટે કામ કરતા રહેવાની ખાતરી આપી. પ્રેસ ઇન્ફોર્મેશન બ્યુરો દ્વારા ટ્વિટ થ્રેડના જવાબમાં, પ્રધાનમંત્રી શ્રીએ ટ્વીટ કર્યું: “જથેદાર શ્રી અકાલ તખ્ત સાહિબ, અગ્રણી આધ્યાત્મિક હસ્તીઓ સહિત શીખ સમુદાયના આદરણીય સભ્યોએ હેમકુંડ સાહિબ રોપવે પર આનંદ વ્યક્ત કર્યો છે. હું તેમના માયાળુ શબ્દો માટે તેમનો આભાર માનું છું અને સંગતને ખાતરી આપું છું કે અમે ગુરુ સાહેબોના વિઝનને સાકાર કરવા માટે કામ કરવાનું ચાલુ રાખીશું."
પ્રધાનમંત્રીએ ઇમેન્યૂઅલ મેક્રોન સાથે વાત કરી; ફ્રાંસની રાષ્ટ્રપતિની ચૂંટણીમાં વિજય બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ ફ્રાંસની રાષ્ટ્રપતિની ચૂંટણીમાં વિજય મેળવનારા ઇમેન્યૂઅલ મેક્રોન સાથે વાત કરી હતી અને તેમને અભિનંદન આપ્યા હતા. પ્રધાનમંત્રી તેમના ટ્વિટર એકાઉન્ટમાંથી ટ્વીટ કર્યું હતું કે, “રાષ્ટ્રપતિ ઇમેન્યૂઅલ મેક્રોનને ફોન કર્યો અને ફ્રાંસની રાષ્ટ્રપતિની ચૂંટણીમાં તેમના વિજય પર અભિનંદન આપ્યા. ભારત અને ફ્રાંસ વચ્ચે સંબંધોને વધુ ગાઢ બનાવવા રાષ્ટ્રપતિ ઇમેન્યૂઅલ મેક્રોન સાથે કામ કરવા આતુર છું.”
પ્રધાનમંત્રીએ યુનેસ્કો દ્વારા કાકટીયા રામાપ્પા મંદિરને વૈશ્વિક ધરોહર સ્થળ તરીકે ઘોષિત કરવામાં આવતા ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ યુનેસ્કો દ્વારા કાકટીયા રામાપ્પા મંદિરને વૈશ્વિક ધરોહર સ્થળ ઘોષિત કરવામાં આવતા ખુશી વ્યક્ત કરી છે. તેમણે લોકોને આ ભવ્ય મંદિર પરિસરની યાત્રા કરવા અને તેની ભવ્યતાનો પ્રત્યક્ષ અનુભવ પ્રાપ્ત કરવાનો પણ આગ્રહ કર્યો હતો. પ્રધાનમંત્રીએ યુનેસ્કોના એક ટ્વીટ પર પ્રતિક્રિયા વ્યક્ત કરતા કહ્યું; “ખૂબ સરસ! સૌને અભિનંદન, ખાસ કરીને તેલંગણાના લોકોને. પ્રતિષ્ઠિત રામાપ્પા મંદિર મહાન કાકટીયા વંશના ઉત્કૃષ્ટ શિલ્પ કૌશલને પ્રદર્શિત કરે છે. હું આપ સૌને આ ભવ્ય મંદિર પરિસરની યાત્રા કરવા અને તેની ભવ્યતાનો પ્રત્યક્ષ અનુભવ પ્રાપ્ત કરવા માટે આગ્રહ કરૂં છું.” …
પ્રધાનમંત્રીએ વારાસણીની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશનાં વારાણસીનો પ્રવાસ કર્યો હતો અને વિવિધ કાર્યક્રમોમાં ભાગ લીધો હતો. પ્રધાનમંત્રીએ વારાણસીમાં લાલ બહાદુર શાસ્ત્રી આંતરરાષ્ટ્રીય હવાઈ મથક પર દેશનાં ભૂતપૂર્વ પ્રધાનમંત્રી લાલ બહાદુર શાસ્ત્રીની પ્રતિમાનું અનાવરણ કર્યું હતું. પછી તેમણે વારાણસીમાં આનંદ કાનન વાટિકામાં વૃક્ષારોપાણ અભિયાન શરૂ કર્યું હતું. ત્યારબાદ પ્રધાનમંત્રીએ માન મહેલમાં વર્ચ્યુઅલ મ્યુઝિયમની મુલાકાત લીધી હતી. વારાસણીમાં દશાશ્વમેઘ ઘાટ નજીક સ્થિત આ સંગ્રહાલય એક વિશિષ્ટ સાંસ્કૃતિક સ્થળ છે, જે આપણાં સાંસ્કૃતિક વારસાનાં વિવિધ પાસાંઓ પ્રદર્શિત કરે છે.
75મા સ્થાપના દિને સીએસઆઈઆરના પ્લેટીનમ જ્યુબિલી સમારંભનું  પ્રધાનમંત્રીએ ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે 75મા સ્થાપના દિન પ્રસંગે સીએસઆઈઆરના પ્લેટીનમ જ્યુબિલી સમારંભનું ઉદઘાટન કર્યું હતું. સીએસઆઈઆર દ્વારા હાથ ધરાયેલી કેટલીક પહેલ અંગેનું પ્રદર્શન પ્રધાનમંત્રી મોદીએ નિહાળ્યું હતું. તેમણે કેટલીક ઔષધીય અને એરોમેટિક પ્લાન્ટની વેરાયટીઝ દેશને સમર્પિત કરી હતી. તેમણે હૈદરાબાદ, કુડ્ડાલોર, જમ્મુ, જોરહટ અને પાલમપુર જેવા દેશના વિવિધ સ્થળોના ખેડૂતો સાથે પરામર્શ કર્યો હતો. આ પ્રસંગે વાત કરતા તેમણે આપણી લોકશાહીના વસ્ત્ર પર છાપ સમાન ભૂંસી ન શકાય એવી સાહીથી શરૂઆત કરનાર સીએસઆઈઆરએ જીવનના દરેક પાસામાં ભૂંસી ન શકાય તેવી છાપ છોડી છે. તેમણે સીએસઆઈઆરને અનરોધ કર્યો હતો કે સામાન્ય માનવીને લાભ થાય તેવા ‘ઈઝ ઓફ ડુઈંગ ટેકનોલોજી બિઝનેસ (ટેકનોલોજીના બિઝનેસમાં સરળતા’ પ્લેટફોર્મ ઉપર કામ કરવું જોઈએ, જેથી વિવિધ ટેકનોલોજી લાભાર્થીઓ સુધી પહોંચી શકે. તેમણે છેલ્લા 75 વર્ષમાં સીએસઆઈઆર દ્વારા દેશમાં કરાયેલા પ્રદાનની પ્રશંસા કરી હતી. પ્રધાનમંત્રીએ કહ્યું કે તે ભવિષ્યમાં આ સંસ્થા પાસેથી ઘણી બધી અપેક્ષા રાખે છે. તેમણે કહ્યું કે આ સદી ટેકનોલોજી દ્વારા ચાલતી સદી છે અને તેમાં નાગરિકોને ટેકનોલોજી સાથે જોડવાનું મહત્વ છે. પ્રધાનમંત્રીએ કહ્યું કે સીએસઆઈઆરની પ્રયોગશાળાઓમાં વિદ્યાર્થીઓને કામ કરવાની મહત્તમ તક મળે તેવા પ્રયાસો થવા જોઈએ. તેમણે વધુમાં જણાવ્યું કે દેશમાં નવા ઉભરતા ઉદ્યોગસાહસિકો બાબતે સીએસઆઈઆર દ્વારા મહત્વની ભૂમિકા બજાવવાની છે. ખેતીની ઉત્પાદકતા અંગે વાત કરતા તેમણે કહ્યું કે દરેક ટીપા દીઠ વધુ પાક ઉપર હંમેશા ભાર મુકાવો જોઈએ. એક અન્ય ઉદ્દેશ જમીનના દરેક ઈંચ દીઠ વિવિધ પાકનો હોવો જોઈએ. સમારંભ બાદ પ્રધાનમંત્રી મંચ ઉપરથી નીચે આવ્યા હતા અને વિજ્ઞાન ભવન ખાતે શ્રોતાઓમાં હાજર શાળાના બાળકો સાથે વાતચીત કરી હતી.
પ્રધાનમંત્રી સ્પીપામાંથી તાલીમ લઈને યુપીએસસી પરિક્ષામાં ઉત્તીર્ણ થયેલા ઉમેદવારોને મળ્યા

અમદાવાદની સરદાર પટેલ ઈન્સ્ટીટ્યૂટ ઓફ પબ્લિક એડમિનિસ્ટ્રેશનમાં તાલીમ લઈને યુપીએસસી પરિક્ષામાં ઉત્તીર્ણ થયેલા 20 સફળ ઉમેદવારોએ 25 ઓગષ્ટ, 2015ના રોજ પ્રધાનમંત્રી શ્રી નરેન્દ્ર મોદીની મુલાકાત લીધી હતી. પ્રધાનમંત્રીએ તેમને સિવિલ સેવામાં શ્રેષ્ઠ કારકિર્દી માટે શુભેચ્છા પાઠવી હતી.
પ્રધાનમંત્રી શ્રીએ અરુણાચલ પ્રદેશમાં પરશુરામ કુંડ ઉત્સવની ઝલક શેર કરી

પ્રધાનમંત્રી શ્રી નરેન્દ્ર મોદીએ અરુણાચલ પ્રદેશમાં પરશુરામ કુંડ ઉત્સવની ઝલક શેર કરી છે. અરુણાચલ પ્રદેશના મુખ્ય પ્રધાન શ્રી પેમા ખાંડુ દ્વારા એક ટ્વીટ થ્રેડ શેર કરીને, પ્રધાનમંત્રી શ્રીએ ટ્વીટ કર્યું; "એક આનંદદાયક અનુભવ જેવો લાગે છે, અરુણાચલ પ્રદેશને અન્વેષણ કરવાની અનન્ય તક."
મંત્રીમંડળે મહાત્મા ગાંધીની 150મી જન્મ જયંતીના અવસરે કેદીઓની વિશેષ માફીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે આજે મહાત્મા ગાંધીની 150મી જન્મ જયંતીની ઉજવણીના ભાગ રૂપે કેદીઓને વિશેષ માફી આપવા માટે મંજૂરી આપી દીધી છે. મહાત્મા ગાંધીની 150મી જન્મ જયંતીની ઉજવણીના ભાગ રૂપે નીચેની શ્રેણીઓના કેદીઓને વિશેષ માફી માટે સ્વીકૃત કરવામાં આવ્યા છે અને તેમને ત્રણ તબક્કામાં મુક્ત કરવામાં આવશે. પ્રથમ તબક્કામાં કેદીઓને 2 ઓક્ટોબર, 2018 (મહાત્મા ગાંધીની જન્મ જયંતી)ના રોજ મુક્ત કરવામાં આવશે, બીજા તબક્કાના કેદીઓને 10 એપ્રિલ 2019 (ચંપારણ સત્યાગ્રહ જયંતી)ના રોજ આઝાદ કરવામાં આવશે અને ત્રીજા તબક્કાના કેદીઓને 2 ઓક્ટોબર,2019 (મહાત્મા ગાંધીની જન્મ જયંતી)ના રોજ સ્વતંત્ર કરવામાં આવશે: 55 વર્ષ કે તેથી વધુ વયની મહિલા કેદીઓ કે જેમણે તેમની સજાનો વાસ્તવિક 50 ટકા જેટલો સમયગાળો પૂરો થઈગયો છે. 55 વર્ષ કે તેથી વધુ વયના કિન્નર કેદીઓ કે જેમણે તેમની સજાનો 50 ટકા જેટલો સમયગાળો પૂર્ણ કર્યો છે. 60 વર્ષ કે તેથી વધુ વયના પુરુષ કેદીઓ કે જેમણે તેમની સજાનો 50 ટકા સમયગાળો પૂરો કર્યો છે. શારીરિક અક્ષમ કે વિકલાંગતા ધરાવતા કેદીઓ કે જેઓ 70 ટકા કે તેથી વધુ વિકલાંગતા ધરાવે છે અને જેમણે તેમની વાસ્તવિક સજાનો 50 ટકા સમયગાળો પૂરો કરી નાખ્યો છે. જીવલેણ રોગોથી ગ્રસ્ત ગુનેગારો દોષિત કેદીઓ કે જેમણે તેમની વાસ્તવિક સજાનો બે તૃતીયાંશ (66 ટકા) સમયગાળો પૂરો કર્યો છે. એવા કેદીઓને વિશેષ માફી નહી આપવામાં આવે જેઓ મૃત્યુદંડની સજા ભોગવી રહ્યા છે અથવા જેમની મૃત્યુદંડની સજાને આજીવન કારાવાસમાં ફેરવી નાખવામાં આવી છે. તે સિવાય દહેજ મૃત્યુ, બળાત્કાર, માનવ તસ્કરી અને પોટા, યુએપીએ, ટાડા, એફઆઈસીએન, પોસ્કો એક્ટ, નાણાની ગેરકાયદે હેરફેર, ફેમા, એનડીપીએસ, ભ્રષ્ટાચાર અટકાયત કાયદો વગેરે અંતર્ગત રહેલા આરોપીઓને પણ તેમાં સામેલ કરવામાં નહીં આવે. ગૃહ મંત્રાલય તમામ યોગ્ય કેદીઓના મામલાની ઓળખ કરવા માટે તમામ રાજ્યો અને કેન્દ્ર શાસિત પ્રદેશોને સૂચનો જાહેર કરશે. રાજ્ય સરકારો અને કેન્દ્રશાસિત પ્રદેશના વહીવટને આ કેસોની તપાસ કરવા માટે એક સમિતિની રચના કરવા માટેની સલાહ આપવામાં આવશે. રાજ્ય સરકારો આ સમિતિની ભલામણોને રાજ્યપાલની પાસે બંધારણની કલમ 161 હેઠળ વિચાર-વિમર્શ અને મંજૂરી માટે મોકલશે. મંજૂરી મેળવ્યા બાદ કેદીઓને 2 ઓક્ટોબર,2018, 10 એપ્રિલ, 2019 અને 2 ઓક્ટોબર, 2019ના રોજ મુક્ત કરવામાં આવશે. પૂર્વભૂમિકા: મહાત્મા ગાંધીની 150મી જન્મ જયંતી એ એક મહત્વપૂર્ણ અવસર છે અને આ અગત્યના અવસર પર કેદીઓને આપવામાં આવતી વિશેષ મુક્તિ એ ઉજવણી માટે ઇચ્છનીય અનેઉપયુક્ત છે અને તે રાષ્ટ્રપિતા તેમજ મહાત્મા ગાંધી જે મૂલ્યો માટે અડગ રહ્યા હતા તેવા માનવીય મૂલ્યો પ્રત્યે શ્રધાંજલિ બની રહેશે.